OpenLLM-France/wikimedia huggingface dataset:
# Freaky Friday

«Freaky Friday» té aquests significats:
* Literatura:
** Freaky Friday (novel·la), novel·la infantil de Mary Rodgers de 1972
* Cinema:
** Freaky Friday (pel·lícula de 1976), dirigida per Gary Nelson i protagonitzada per Barbara Harris i Jodie Foster
** Un divendres boig (Freaky Friday (pel·lícula de 1995), dirigida per Melanie Mayron i protagonitzada per Shelley Long i Gaby Hoffmann
** Freaky Friday (pel·lícula de 2003), dirigida per Mark Waters i protagonitzada per Jamie Lee Curtis i Lindsay Lohan
# Frederic Rahola

Frederic Rahola és el nom dels següents personatges:
* Frederic Rahola i Trèmols (Cadaqués, Alt Empordà 1858 - 1919), economista i polític català.
* Frederic Rahola i d'Espona (Barcelona 1914 - 1992), advocat, editor i polític català. Primer Síndic de Greuges de Catalunya i Conseller de Governació.
# Unitat (estat)

Unitat, Unity o al-Wahda, a vegades anomenat Nil Superior Occidental, és un dels deu estats del Sudan del Sud. Té una superfície de 35.956 km² i està habitat de manera predominant per pobles nuers (majoritaris) i dinkes (minoria). La capital és Bentiu i la població 585.801 habitants.

## Dades de l'estat

Com tots els estats del Sudan del Sud està dividit en comtats, en aquest cas nou:
* Mayom
* Rubkona
* Panrieng
* Leer
* Guit
* Koch
* Abiemnom
* Mayendit
* Payinjiar
Les ciutats principals són, a més de Bentiu, Mayom, Leer i Adok. Altres poblacions són Riangnhom, Rub-Koni, Yoynyang, Tam, Mankien, Wang-Kay, Koch, Nyal i Ganyiel.
L'estat és principalment agrícola i la població està formada en bona part per pastors nòmades. La gran riquesa de l'estat és el petroli descobert vers 1990 (si bé ja s'havien descobert algunes bosses 10 o 15 anys abans). Els camps més productius són el "Unity" i el Block 5A. Les companyies petrolieres van expulsar a la població indígena de la zona. Les reserves estimades només pel camp "Unity" són de 150 milions de barrils. El petroli és portat per un oleoducte (Greater Nile Oil Pipeline) cap a Port Sudan.

## Història

L'estat fou creat el 1994 segregat de l'estat del Nil Superior. Inicialment es va pensar a anomenar-lo Nil Superior Occidental (i una altra part Nil Superior Oriental) però després se li va donar el nom polític d'Unitat en honor de la unitat entre el nord i el sud. Una torre d'extracció de petroli fou escollit com a símbol de l'estat.

## Governadors

* Michael Maein Chol 1995-1997
* Taban Deng Gai 1997-2001
* John Dor Majok 2001-2005
* Theophilus Ochang (interí) 18 de juliol de 2005 - 30 de setembre de 2005
* Taban Deng Gai 2005-

## Referències

* ↑ «Unity State Map». UN OCHA, 10-03-2008. Arxivat de l'original el 2019-06-12. [Consulta: 14 setembre 2011].
* ↑ Human Rights Watch, 'Sudan, oil, and human rights', www.hrw.org, November.
* ↑ NPA Group 2008, 'Sudan - Muglad Basin', www.npagroup.co.uk, 27 February. Retrieved on 5 March 2008.

## Enllaços externs

* USAID 2001, 'Sudan: Oil and gas concession holders' (map), University of Texas Library]
Viccionari
# Universitat de Madrid

Universitat de Madrid o Universitat Central van ser els noms que va prendre la Universitat d'Alcalà d'Henares quan va ser traslladada a Madrid a mitjans del segle xix, després de la Llei Moyano de 1857.
Més endavant prendria el nom d'Universitat Complutense de Madrid quan es va fundar, cap a 1968, la Universitat Autònoma de Madrid. El 1973, les escoles tècniques superiors i mitjanes d'enginyeria i arquitectura d'aquesta universitat juntament amb altres centres superiors dependents dels ministeris de Defensa, Indústria i Obres Públiques es van unir per a formar la Universitat Politècnica de Madrid.
# Universitat de Luxemburg

La Universitat de Luxemburg (en alemany: Universität Luxemburg; en francès: Université du Luxembourg; en luxemburguès: Universitéit Lëtzebuerg) és la primera universitat a Luxemburg, fundada el 13 d'agost de 2003. Abans d'això, hi havia diverses institucions d'educació superior, com la cour universitaire o el IST que ofereixen un o dos anys d'estudis acadèmics. Els estudiants luxemburguesos havien d'anar a l'estranger per completar els seus estudis en una universitat (generalment a Bèlgica, França, Alemanya, Àustria o el Regne Unit). La nova universitat va fer possible que aquests estudiants poguessin completar els seus estudis al seu propi país, així com atreure l'interès acadèmic estranger a Luxemburg. El 2012 tenia uns 6.000 estudiants.

## Vegeu també

* Universitat del Sagrat Cor de Luxemburg

## Referències

* ↑ Interview with Rolf Tarrach, director of the university of Luxembourg. On: Paperjam (http://www.paperjam.lu/article/fr/l-universite-prete-pour-belval Arxivat 2015-10-17 a Wayback Machine.). Retrieved 31/10/2012
* ↑ Website 352 Lux Mag (http://www.station.lu/?p=edito&a=external&id=80328). Retrieved 10/11/2010

## Enllaços externs

* Universitat de Luxemburg - Lloc web oficial
* Universitat de Luxemburg - Lloc web oficial
# Universitat de Malmö

La Universitat de Malmö (suec: Malmö universitet) és una universitat sueca situada a la ciutat de Malmö. Amb més de 24.000 estudiants i al voltant de 1.600 empleats entre professorat i personal d'adminidtració, la Universitat de Malmö és el novè centre educatiu més gran de Suècia. Té acords d'intercanvi amb més de 240 universitats associades d'arreu del món i aproximadament un terç dels estudiants tenen formació internacional. Els estudis a la Universitat de Malmö es centren, entre altres qüestions, en el fenomen migratori, les relacions internacionals, la ciència política, la sostenibilitat, els estudis urbans i dels nous mitjans i la tecnologia.
Situat a l'illa artificial d'Universitetsholmen, al centre de la ciutat, la universitat ha tingut un paper important en la transformació de Malmö d'una ciutat industrial a una ciutat d'aprenentatge. Gran part del campus es va construir sobre uns terrenys que, fins a mitjans dels anys 1980, pertanyien a la drassana Kockums, que havia estat un element clau de la Malmö naval-industrial.
Si bé aquesta institució es va fundar com a högskola («col·legi universitari») l'any 1998, el ministeri d'educació superior i investigació va concedir-li l'estatus universitari l'1 de gener de 2018.

## Referències

* ↑ Swedish National Agency for Higher Education: List of higher education institutions Arxivat 2012-05-24 at Archive.is, accessed 2010-07-24
* 1 2 Malmö University - Facts and figures, Official Website of Malmö University. Retrieved January 10, 2014.
* ↑ «Malmö högskola blir universitet - Regeringen.se», 17-06-2016. Arxivat de l'original el 17 juny 2016. [Consulta: 17 juny 2016].
* ↑ «Joy in Malmö as city gets its first university - The Local», 17-06-2016. Arxivat de l'original el 17 juny 2016. [Consulta: 17 juny 2016].
* ↑ «Swedish university status to benefit international students - Malmö University», 17-06-2016. Arxivat de l'original el 17 juny 2016. [Consulta: 17 juny 2016].
# Umon

L'umon és una llengua que es parla al sud-est de Nigèria, a 25 vil·les de la LGA d'Akampka, a l'estat de Cross River.
L'umon forma part del sub-grup lingüístic de les llengües kohumono, que formen part de les llengües de l'Alt Cross Central. Les altres llengües que formen part d'aquest grup de llengües són l'agwagwune i el kohumono.

## Ús

L'umon és una llengua desenvolupada (5); està estandarditzada i gaudeix d'un ús vigorós. S'escriu en alfabet llatí i té fragments de la Bíblia traduïdes (1895). Segons l'ethnologue el 1995 hi havia 20.000 parlants d'amon.

## Població i religió

El 94% dels 29.000 umons són cristians; d'aquests, el 60% són protestants, el 20% catòlics i el 20% pertanyen a esglésies cristianes independents. El 6% dels umons restants creuen en religions tradicionals africanes.

## Referències

* 1 2 umon al joshuaproject
* 1 2 umon a l'ethnologue
* ↑ llengües kohumono a l'ethnologue
# Umohoïta

La umohoïta és un mineral de la classe dels òxids. Rep el seu nom de la seva composició: uranil (U), molibdè (Mo), hidrògen (H) i oxigen (O).

## Característiques

La umohoïta és un òxid de fórmula química (UO₂)MoO₄·2H₂O. Cristal·litza en el sistema triclínic. La seva duresa a l'escala de Mohs és 2. Segons la classificació de Nickel-Strunz, la umohoïta pertany a «04.GC - Uranil hidròxids amb cations addicionals; principalment amb poliedres hexagonals UO₂(O,OH)₆» juntament amb els següents minerals: clarkeïta i spriggita.

## Formació i jaciments

Es tracta d'un mineral secundari que es troba en dipòsits de sediments d'urani, a la zona per sobre de la capa freàtica. Va ser descoberta l'any 1953 a la mina Freedom No. 2, al districte de Marysvale, al comtat de Piute (Utah, Estats Units). Sol trobar-se associada a altres minerals com: uraninita, ilsemannita, jordisita, iriginita, schoepita, uranofana, rutherfordina, calcurmolita, fluorita, pirita, guix i quars.

## Referències

* ↑ «Umohoite» (en anglès). Mindat. [Consulta: 16 agost 2016].
* ↑ «Umohoite» (en anglès). Handbook of Mineralogy. [Consulta: 16 agost 2016].
# Tutmaç

La sopa de Tutmaç o Tutmaç çorbası és una sopa o çorba de la cuina turca feta amb llentilles verdes, i una mena de pasta casolana anomenada kesme. A banda dels ingredients bàsics, les receptes presenten diferències; algunes inclouen cigrons, i d'altres yarma (un producte de blat, o bulgur com la sopa de la imatge). Quan la sopa s'acaba de cuinar, generalment se li afegeix una mena de salsa (terbiye en turc) feta amb iogurt, farina de blat, suc de llimona i ous.
El Tutmaç és present a la cuina turca des del segle xi.

## Notes

* ↑ Aquesta font dona a entendre que abans es feia amb més massa que brou ja que es menjava amb una mena de forquilla anomenada şiş i després es bevia el suc o brou

## Referències

* ↑ http://mutfaksirlari.com/tutmac-corbasi.html
* ↑ http://oktayusta.samanyoluhaber.com/oktay-ustadan-tutmac-corbasi-tarifi-3/ Arxivat 2016-05-07 a Wayback Machine.
* ↑ http://www.turkish-cuisine.org/historical-development-1/seljuk-cuisine-19/turkish-cuisine-in-11th-century-20.html?PagingIndex=1

## Vegeu també

* Ash reshteh
# Mateo Garau

Mateo Garau Cañellas (Palma, 1879) fou un empresari de sabates mallorquí i diputat a Corts espanyoles en 1902.
L'empresa de sabates Garau estava situada al carrer Ramon Llull de Palma i va ser fundada pel seu pare Pere J. Garau (1824-1883) que tenia també una fàbrica de pells al barri del Molinar. A la seva mort el va succeir la seva vídua Aina Cañellas Terrassa que regentà la fàbrica amb els seus fills entre 1884 i 1908 amb el nom Viuda de Garau i Fills.
El calçat es feia a mà, era majoritàriament de dona i s'exportava a Amèrica. La pèrdua de les colònies va suposar la ruïna per algunes de les empreses de sabates, especialment per la pèrdua de Cuba i Mateo Garau fou elegit diputat per tal de defensar els interessos econòmics dels treballadors de la fàbrica.
# L'Obac (Abella de la Conca)

L'Obac, és una obaga del terme municipal d'Abella de la Conca, a la comarca del Pallars Jussà.
Està situat a la part meridional del terme municipal, al sud de la vila d'Abella de la Conca. És a llevant de la Carretera d'Abella de la Conca en els seus primers quilòmetres de recorregut, a llevant de Cal Pere de la Isidra, Cal Peu i Casa la Loli. És a l'esquerra del barranc del Mas de Mitjà, i arriba fins a l'extrem sud-oest del Serrat de la Savina.
Està inclòs en la partida del Clot de Fa, en la qual ocupa la part de llevant.

## Etimologia

Es tracta d'un topònim romànic descriptiu, on el corònim indica que es tracta d'un obac per antonomàsia, sense que calgui cap complement del nom accessori.
# Collada de l'Alzinosa

La collada de l'Alzinosa és una collada del terme municipal de Pinell de Solsonès, a la comarca del Solsonès.
Està situada a 695,6 m. d'altitud, entre el Serrat dels Xopers (al sud) i els Plans de la Serra de l'Alzinosa (al nord).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Enric el Negre

«Enric el Negre» té aquests significats:
* Enric el Negre o Enric III del Sacre Imperi Romanogermànic (1017 – 1056), duc de Baviera i emperador del Sacre Imperi
* Enric el Negre o Enric IX de Baviera (1075 - 1126), duc de Baviera (1120 -1126) de la casa de Welf
# Dentiraja lemprieri

Dentiraja lemprieri és una espècie de peix de la família dels raids i de l'ordre dels raïformes.

## Alimentació

Menja principalment crancs i llagostes, i, secundàriament, polps i peixos bentònics.

## Distribució geogràfica

Es troba a l'oceà Índic oriental i el Pacífic occidental central: és un endemisme d'Austràlia (des de Jervis Bay -Nova Gal·les del Sud- fins a Beachport -Austràlia Meridional-, incloent-hi Tasmània).

## Referències

* 1 2 Treloar, M.A. (2015). "Dentiraja lemprieri." 2015 Llista Vermella de la UICN. Unió Internacional per a la Conservació de la Natura, edició 2015. [Consulta: 16 abril 2023]
* ↑ Treloar, M.A., Laurenson, L.J.B. i Stevens, J.D., 2007. Dietary comparisons of six skate species (Rajidae) in south-eastern Australian waters. Environmental Biology of Fishes 80(2-3): 181-196.
* ↑ Last, P.R. i J.D. Stevens, 1994. Sharks and rays of Australia. CSIRO, Austràlia. 513 p.
* ↑ Last, P.R. i Yearsley, G.K., 2002. Zoogeography and relationships of Australasian skates (Chondrichthyes: Rajidae). Journal of Biogeography 29: 1627-1641.

## Enllaços externs

* AQUATAB
* Encyclopedia of Life (anglès)
# Tsukèthia

Tsukètia o Tsukèthia fou una regió històrica de la Geòrgia medieval, situada a l'est del país, al nord d'Herètia i al sud de Tsanarètia, a la vall del riu Alazani. Va pertànyer a Aghuània però fou conquerida pel rei georgià Vakhtang I Cap de Llop vers el 465.

## Referències

Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Togiak

Togiak és una població dels Estats Units a l'estat d'Alaska. Segons el cens del 2007 tenia 821 habitants.

## Demografia

Segons el cens del 2000, Togiak tenia 809 habitants, 202 habitatges, i 164 famílies La densitat de població era de 6,9 habitants/km².
Dels 202 habitatges en un 56,4% hi vivien nens de menys de 18 anys, en un 56,4% hi vivien parelles casades, en un 16,8% dones solteres, i en un 18,8% no eren unitats familiars. En el 15,3% dels habitatges hi vivien persones soles el 2,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4 i el nombre mitjà de persones que vivien en cada família era de 4,5.
Per edats la població es repartia de la següent manera: un 42,8% tenia menys de 18 anys, un 9% entre 18 i 24, un 26,1% entre 25 i 44, un 15,1% de 45 a 60 i un 7% 65 anys o més.
L'edat mediana era de 23 anys. Per cada 100 dones de 18 o més anys hi havia 111,4 homes.
La renda mediana per habitatge era de 23.977 $ i la renda mediana per família de 28.500 $. Els homes tenien una renda mediana de 36.250 $ mentre que les dones 34.063 $. La renda per capita de la població era de 9.676 $. Aproximadament el 32,5% de les famílies i el 29,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Togiak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Togiak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Tomás Garicano Goñi

Tomás Garicano Goñi (Pamplona, 9 de febrer de 1910 - Madrid, 16 de gener de 1988) fou un advocat i militar navarrès.

## Biografia

Estudià dret a la Universitat de Saragossa i es llicencià el 1929 a la Universitat de Madrid. El 1930 va ingressar al Cos Jurídic Militar i hi treballà com a auditor a La Corunya, Madrid, Canàries, Valladolid i Burgos. Participà activament en la insurrecció militar que provocà la guerra civil espanyola com a enllaç entre els generals Emilio Mola i Pablo Martín Alonso, i durant el conflicte fou auditor militar i assessor del Cos d'Exèrcit de Navarra.
El 1940 fou nomenat general del Cos Jurídic de l'Aire i el 1941 secretari general de justícia i dret. De 1951 a 1956 fou cap provincial del Movimiento Nacional a Guipúscoa. També fou delegat del govern en el Canal d'Isabel II (1965-1966) i governador civil de Barcelona (1966- octubre de 1969), càrrec des del que va reprimir el moviment estudiantil i polític. Abandonà aquest darrer càrrec quan fou nomenat ministre de governació, càrrec que va ocupar fins a 1973.
Membre del Consell Nacional del Movimiento, després de la mort de Franco es mostrà partidari de la reforma política. El 1978 es retirà tant de la política com de l'exèrcit, i fou nomenat vicepresident de l'empresa paperera Sarrió, càrrec que ocupà fins a la seva mort.

## Referències

* ↑ Governs d'Espanya 1931-2008

## Enllaços externs

* Necrològica a El País
* (castellà) Las mentiras del gobernador
# Tulsi Ramsay

Tulsi Ramsay (29 de juliol de 1944 - 13 de desembre de 2018) va ser un director de cinema indi. Era fill de F. U. Ramsay i va ser un dels famosos set germans Ramsay. Els altres sis són Kumar Ramsay, Shyam Ramsay, Keshu Ramsay, Arjun Ramsay, Gangu Ramsay i Kiran Ramsay. Tulsi Ramsay va dirigir diverses pel·lícules del gènere de terror durant els anys 80 i 90. Pel·lícules com Hotel, Purana Mandir, Tahkhana, Veerana, Bandh Darwaza han adquirit un seguit de culte. També va dirigir la sèrie de televisió Zee Horror Show l'any 1993. Els records de la majoria d'episodis d'aquesta sèrie de televisió encara estan de nou al cor dels entusiastes del terror a Índia. Va dirigir una companyia de producció, Tulsi Ramsay Production ubicada a Andheri a Bombai. Ramsay died on 14 December, 2018 in a city hospital in Mumbai after complaining of chest pains.

## Filmografia
### Director

* The Zee Horror Show (1993) sèrie de televisió
* Mahakaal (1993)
* Police Mathu Dada / Inspector Dhanush (1991)
* Ajooba Kudrat Ka (1991)
* Bandh Darwaza (1990)
* Purani Haveli (1989)
* Veerana (1988)
* Tahkhana (1986)
* Telephone (1985)
* Saamri (1985)
* Purana Mandir (1984)
* Ghungroo Ki Awaaz (1981)
* Hotel (1981)
* Sannata (1981)
* Dahshat (1981)
* Saboot (1980)
* Guest House (1980)
* Aur Kaun? (1979)
* Darwaza (1978)
* Andhera (1975)
* Do Gaz Zameen Ke Neeche (1972) ... aka Two Yards Under the Ground
* Nakuli Shaan (1971)
* Penanggalan (1967) ... aka The Headless Terror (USA)

### Productor

* Aatma (2006)
* Bandh Darwaza (1990)
* Tahkhana (1986)
* 3D Saamri (1985)

### Dissenyador de producció

* Bandh Darwaza (1990)
* Na-Insaafi (1989)
* Purana Mandir (1984)

### Guionista

* Inspector Dhanush (1991) (història) (Acreditat com Tulsi-Shyam)

## Referències

* ↑ «Tulsi Ramsay Productions, Versova». Arxivat de l'original el 17 January 2013. [Consulta: 6 December 2011].
* ↑ «'Veerana' Director Tulsi Ramsay Passes Away at 77», 14 December 2018.

## Enllaços externs

* Fear on Film : The Ramsay Brothers and Bombay’s Horror Cinema - Karthik Nair
# Donizete Francisco de Oliveira

Donizete Francisco de Oliveira (Bauru, Brasil, 21 de febrer de 1968) és un futbolista brasiler retirat que disputà sis partits amb la selecció del Brasil.

## Estadístiques

| Club | Club | Club | Lliga | Lliga |
| Temp. | Club | Lliga | Partits | Gols |
| Brasil | Brasil | Brasil | Lliga | Lliga |
| 1987 | Fluminense | Série A | 7 | 0 |
| 1988 | Fluminense | Série A | 23 | 1 |
| 1989 | Fluminense | Série A | 14 | 1 |
| 1990 | Grêmio | Série A | 19 | 1 |
| 1991 | Grêmio | Série A | 13 | 0 |
| 1992 | Bragantino | Série A | 20 | 1 |
| 1993 | Bragantino | Série A | 13 | 0 |
| 1994 | Bragantino | Série A | 15 | 1 |
| 1995 | São Paulo | Série A | 16 | 0 |
| 1996 | Cruzeiro | Série A | 19 | 0 |
| 1997 | Cruzeiro | Série A | 12 | 0 |
| 1998 | Vitória | Série A | 19 | 0 |
| 1999 | Cruzeiro | Série A | 18 | 0 |
| 2000 | Cruzeiro | Série A | 21 | 0 |
| 2001 | Vasco da Gama | Série A | 15 | 0 |
| Japó | Japó | Japó | Lliga | Lliga |
| 2001 | Urawa Red Diamonds | J. League 1 | 7 | 0 |
| Brasil | Brasil | Brasil | Lliga | Lliga |
| 2001 | Palmeiras | Série A | 1 | 0 |
| 2002 | Vasco da Gama | Série A | 0 | 0 |
| País | Brasil | Brasil | 245 | 5 |
| País | Japó | Japó | 7 | 0 |
| Total | Total | Total | 252 | 5 |

## Estadístiques amb la selecció

Selecció de futbol del Brasil :
| Any | Partits | Gals |
| 1990 | 3 | 0 |
| 1991 | 2 | 0 |
| 1992 | 0 | 0 |
| 1993 | 0 | 0 |
| 1994 | 0 | 0 |
| 1995 | 0 | 0 |
| 1996 | 0 | 0 |
| 1997 | 0 | 0 |
| 1998 | 0 | 0 |
| 1999 | 0 | 0 |
| 2000 | 1 | 0 |
| Total | 6 | 0 |

## Referències

* ↑ National Football Teams
* ↑ Perfil a Sambafoot
* ↑ Donizete Francisco de Oliveira a National-Football-Teams.com (anglès)
# Donji Kukuruzari

Donji Kukuruzari és un municipi de Croàcia que es troba al comtat de Sisak-Moslavina.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
# Traquinoidis

Els traquinoidis (Trachinoidei) són un subordre de peixos teleostis de l'ordre Perciformes. Tenen el cos generalment una mica allargat i comprimit, la majoria viuen sobre el fons marí on es camuflen.

## Sistemàtica

Existeixen tretze famílies enquadrades en aquest subordre:
* Família Ammodytidae - Ammodítids
* Família Champsodontidae
* Família Cheimarrhichthyidae
* Família Chiasmodontidae - Quiasmodòntids
* Família Creediidae
* Família Leptoscopidae
* Família Percophidae
* Família Pholidichthyidae
* Família Pinguipedidae - Pinguipèdids
* Família Trachinidae - Traquínids
* Família Trichodontidae - Areners
* Família Trichonotidae
* Família Uranoscopidae - Uranoscòpids

## Imatges

* Ammodítid
* Arener
* Uranoscòpid
# Torre Gasol

La Torre Gasol és una torre romànica del poble de Vilamolat de Mur, en l'antic terme de Mur, actualment pertanyent al municipi de Castell de Mur, del Pallars Jussà.

## Referències

* ↑ «Castell de Mur». patrimoni.gencat.cat. Agència Catalana del Patrimoni Cultural (ACdPC). [Consulta: 15 juny 2024].
# Ehrengard

Ehrengard és una pel·lícula dramàtica italiana de 1982 dirigida per Emidio Greco. Es basa en la novel·la homònima escrita per Karen Blixen.Fou estrenada a la 39a Mostra Internacional de Cinema de Venècia. No obstant això, degut a la fallida dels productors, no es va estrenar als cinemes fins al 2002.

## Sinopsi

En un principat europeu de principis del segle xix poc concretat i una mica d'opereta, la gran duquessa, preocupada perquè el seu únic fill, Lotario, no sembla voler casar-se, confia a al seu amic el pintor Cazotte, que és un faldiller incorregible, i que aconsella separar ambdós. En aquest punt es desencadena un remolí de seduccions que recorda, també gràcies a l'elegant fotografia i la música, una forma sonata de capgiraments. Lotario es casa però la seva dona l'espera des d'abans del casament i Cazotte vol seduir la seva criada, la verge Ehrengard, que aconsegueix plantar-li cara i el fa semblar ridícul.

## Repartiment

* Jean Pierre Cassel: Cazotte
* Audrey Matson: Ehrengard
* Lea Padovani: Gran duquessa
* Christian Borromeo: Lotario
* Alessandro Haber: Matthias
* Caterina Boratto: Comtessa von Gassner

## Referències

* 1 2 Altiero Scicchitano, Emidio Greco. Emidio Greco: lo splendore del nulla (en italià). Paravia/Scriptorium, 1995, 1995. ISBN 8886231229.
* ↑ Lietta Tornabuoni «Amare Ehrengard fra gli intrighi» (en italià). , 08-09-1982, p. 15.
* ↑ «Morto Emidio Greco il regista con passione» (en italià). , 23 December 2012. - Daniele Cavalla «Ehrengard, ventun anni dopo» (en italià). , 27-06-2003, p. 33.

## Enllaços externs

* Tràiler de la pel·lícula a YouTube
# El Toll (Moià)

El Toll és una masia, el 2011 en ruïnes, del terme municipal de Moià, a la comarca catalana del Moianès. Pertany a la parròquia de Santa Coloma Sasserra. Està situada a llevant de la vila de Moià, a migdia del punt quilomètric 31,5 de la carretera N-141c, molt a prop i al sud-est de la Cova del Toll. És a l'esquerra del torrent del Gomar, a prop i al nord-est de la masia de les Closanes i al sud-est de la masia de Perers.

## Vegeu també

* Els Plans del Toll
* Coves del Toll
* Circuit El Toll